text: Føroyar teljast millum londini, sum í hesum døgum luttaka á tveimum stórum oljumessum í bretska høvuðsstaðnum.
text: #000002
text: Eftir drúgvan steðg í 2-3 ár vegna korona verður aftur latið upp fyri messum og ráðstevnum av ymsum slag og í ymsum londum. Hósdagin og fríggjadagin vórðu tvær stórar ráðstevnur um leiting eftir olju og gassi hildnar í London. Ljós varð serstakliga varpað á Norðsjógvin og Atlantsmótið, sum er økið millum Føroyar og Hetland. Men eisini á øki í Afrika, Suðuramerika og Kanada.
text: #000004
text: Føroyski básurin á oljumessuni í London.
text: #000005
text: Ráðstevnurnar talan er um, eru “Exploration Conferance”, sum Offshore Energies UK skipar fyri og síðani BEOS, “Business and Exploration Opportunities Show", sum er ein messa fyri lond og feløg, ið vísa fram framtíðar leitimøguleikar.
text: #000006
text: Her eru Føroyar eitt av londunum, ið bjóða øki fram til leiting. Men eisini onnur lond royna at kappast um áhugan hjá íløgu- og oljufeløgum og millum føroysku grannarnar eru lond sum Libanon, Namibia, Ghana, Marokko, Mozambique, Uruguay og Surinam. Harumframt luttaka eisini oljufeløg sum Spark Energy, Athena Energy, Europe Oil and Gas eins og veitarafeløg til oljuvinnuna so sum Schlumberger, PGS og onnur.
text: #000007
text: Tað eru teir tríggir kvinnuligu jarðfrøðingarnir á Jarðfeingi, Barbara Biskopstø Hansen, Jana Ólavsdóttir og Óluva Eidesgaard, sum manna føroyska landabásin, ið ber heitið: “Exploration in the Faroe Islands – Faroes Open for Applications”. Hesar hava trúliga varpað ljós á møguleikarnar fyri olju- og gassleiting við Føroyar á fleiri týðandi messum og ráðstevnum seinastu mongu árini.
text: #000009
text: Umframt at taka ímóti teimum vitjandi á básinum, sum vilja vita meira um Føroyar og leitimøguleikar her, helt Barbara Biskopstø Hansen eisini framløgu á ráðstevnuni undir heitinum: “Exploration opportunities East of the Faroes” - leitimøguleikar eystan fyri Føroyar.
text: #000010
text: Har greiddi hon frá føroysku leitisøguni fram til dagin í dag. Hon umrøddi eisini tað rúgvusmikla og stóra kanningararbeiðið, sum Jarðfeingi hevur gjørt umframt mongu tulkingarnar av data, ið stovnurin hevur latið úr hondum at lata oljufeløgum at brúka í arbeiðinum at kanna møguleikarnar fyri olju- og gassfundum í føroyskum øki, her ikki minst við markið, har somu feløg longu hava gjørt stór olju- og gassfund. Stóri spurningurin er, um okkurt av hesum ganga um mark ella líknandi fund kunnu gerast føroysku megin markið.
text: #000011
text: Teir tríggir jarðfrøðingarnir á Jarðfeingi hava út at gera at greiða frá mongu møguleikunum á føroyska landgrunninum.
text: #000012
text: Jarðfeingi roynir í hesum sambandi at marknaðarføra øki, sum liggja tætt upp at stórum olju- og gasskeldum hinumegin markið. Við brádliga broyttu støðuni á orkumarknaðinum í Evropa, har eftirspurningurin eftir olju og gassi bara tykist vaksa, kunnu eisini Føroyar gerast enn meira áhugaverdar.
text: #000013
text: Barbara greiðir frá føroyska økinum og møguleikunum her eru fyri at finna olju og gass. Útlendsk oljufeløg hava lagt seg á loyvi eystan fyri markið, sum røkkur 100 kilometrar. Her er bæði talan um Ithaca Energy og Shell.
text: #000014
text: Føroyski orkuportalurin “Orkan.fo” fer komandi tíðina at hava greinar og tilfar frá ráðstevnunum, har vit m.a. fara at varpa ljós á framtíðina á Atlantsmótinum, sum er økið millum Føroyar og Hetland og royna at svara spurningum so sum: nær verður avgerð tikin um at útbyggja stóru olju- og gasskeldurnar eystan fyri markið, Cambo og Rosebank, og hvønn týdning kann grønt ljós til hesar útbyggingar fáa fyri leiting eftir kolvetnum í føroysku undirgrundini.
text: #000016
text: Fólkatingið vitjar SEV í Húsahaga
text: #000020
text: Helvtin av orkuni frá vindmyllulundum fer til spillis
text: #000022
text: Regin Mittún nýggjur fíggjarstjóri hjá Magn
text: #000023
text: Oljuprísur uppá 100 dollarar í eygsjón
text: #000024
text: Russland sendir oljutangaskip norður um Sibiria
text: #000025
text: Byggja heimsins størstu vindmylnuhøll í Esbjerg
text: #000026
text: Bera ótta fyri nýggjum grønum brennievnum
text: #000027
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000031
text: Fyristing tel. 20 80 80 [email protected]
text: #000032